stanford-oval/wikipedia huggingface dataset:
טרבור ריינבולט
קריירה

ריינבולט החל לשכלל את כישוריו במשחק GeoGuessr במהלך מגפת הקורונה, כאשר שיחק בו ארבע עד חמש שעות מדי יום, למד ציוני דרך כמו שלטים וטלפונים ציבוריים וצפה בשידורים חיים של שחקנים אחרים. לדבריו, בשלב מסוים הוא שיחק עד ל-12 שעות ביום, ואפילו חלומותיו הופיעו בתוך תצוגת ה-Streetview של גוגל.
ריינבולט מפרסם את תכניו בחשבון הטיקטוק שלו, בין היתר. בנוסף, מדי יום שבת הוא מארח שידורים חיים של טורנירי GeoGuessr מקצועניים ב-Twitch, בהם השחקנים המובילים בעולם מתחרים ביניהם על פרס כספי, בסבבים של בין 2 ל-4 שחקנים. קטעים מהטורנירים, לצד טיפים נוספים למשחק GeoGuessr, ריינבולט מפרסם בערוץ היוטיוב הראשי שלו. בנוסף, בערוץ השני שלו, "RAINBOLT TWO", הוא מפרסם סרטונים הקשורים ל-GeoGuessr מדי יום.
סרטוניו של ריינבולט הפכו ויראליים במיוחד לאחר שאתגר את עצמו על ידי הוספת מגבלות: עליו לנחש את המיקום שבתמונת ה-Street View לאחר צפייה בה למשך עשירית שנייה בלבד, כאשר חצי ממנה מטושטש, או עם שתי תמונות בו זמנית, תמונות הפוכות, תמונות בשחור-לבן, או תמונות מעוותות ברמת הפיקסל. בחלק מהסרטונים הוא מנסה לזהות את המיקום כאשר עיניו מכוסות ואדם אחר מתאר לו את הנראה בתמונה. הוא אף הצליח לזהות מדינות רק על סמך צפייה באדמה.
הערות שוליים

1 2 3  The hot game on TikTok: Guessing locations on Google Maps, Washington Post
1 2 3 4  Browning, Kellen (2022-07-07). "Siberia or Japan? Expert Google Maps Players Can Tell at a Glimpse". The New York Times (באנגלית אמריקאית). ISSN 0362-4331. נבדק ב-2022-12-03.
↑  @georainbolt. "life update: i sold everything i owned and am living in a different country every month indefinitely…first month: germany. where i spotted my first ever google car…" (Tweet) – via Twitter.
↑  Strachan, Maxwell (9 בספטמבר 2022). "The Guy Who Memorized Google Maps Says You Can Too". www.vice.com (באנגלית). נבדק ב-11 בספטמבר 2022. {{cite news}}:  (עזרה)
↑  Williams, Austin (21 ביוני 2022). "This Google Street View genius can accurately identify any location around the world in seconds". FOX TV Stations. נבדק ב-11 בספטמבר 2022. {{cite news}}:  (עזרה)
↑  "Trevor Rainbolt interview: the man who saw the world". The Face (באנגלית בריטית). נבדק ב-2022-11-16.
↑  "There's Nowhere to Hide From This Google Street View Genius". MEL Magazine (באנגלית אמריקאית). 2022-06-16. נבדק ב-2022-08-01.
↑  "Google Maps has become a game with Geoguessr — and Trevor Rainbolt has mastered it". NPR Illinois (באנגלית). 2022-06-25. נבדק ב-2022-08-01.
טמפרטורת קירי

נקודת קירי (Tc), או טמפרטורת קירי היא מונח בפיזיקה, הקרוי על שם פייר קירי (1859–1906), ומתייחס לתכונות של חומרים פרומגנטיים ושל חומרים פיאזואלקטריים.
בחומרים פרומגנטיים, נקודת קירי היא הטמפרטורה שמעליה מאבד החומר את תכונותיו הפרומגנטיות, כמו למשל מגנטיות.
| חומר | Tc בקלווין | Tc בצלזיוס |
| --- | --- | --- |
| קובלט (Co) | 1388°K | 1115°C |
| ברזל (Fe) | 1043°K | 770°C |
| ניקל (Ni) | 627°K | 354°C |
| כרום-אוקסיד (CrO2) | 386°K | 113°C |
קירוב טוב לטמפרטורת קירי של חומרים פרומגנטיים הוא ρ/m(μ0μ2)/k  ≈ Tc
כאשר μ המומנט המגנטי של אטום בודד, ρ צפיפות החומר, m מסת אטום בודד,μ0 פרמאביליות הריק ו-k קבוע בולצמן. בחומרים פיאזואלקטריים, נקודת קירי היא הטמפרטורה שמעליה מאבד החומר את תכונותיו ליצור מתח חשמלי בתגובה ללחץ מכני.
חוג ארטיני

חוג ארטיני (שמאלי) הוא חוג המקיים את "תנאי השרשרת היורדת" על אידיאלים שמאליים: לא קיימת שרשרת יורדת אינסופית  \ ...\subset L_{2}\subset L_{1} של אידיאלים שמאליים של החוג. התכונה נקראת על-שמו של אמיל ארטין, שראה בה דרך להכליל רבות מהתכונות של אלגברות בעלות ממד סופי מעל שדה.
ארטיניות קשורה באידיאלים השמאליים של החוג. חוג המקיים את תנאי השרשרת היורדת על אידיאלים ימניים נקרא "ארטיני ימני", ומקיים תכונות דומות לשל חוגים ארטיניים. לתנאי השרשרת היורדת על אידיאלים דו-צדדיים אין שם מיוחד (זוהי הנחה חלשה מאוד, שקשה להסיק ממנה על מבנה החוג). ישנם מקורות שבהם חוג ארטיני (כפי שהוגדר כאן) נקרא "ארטיני שמאלי", וחוג שהוא גם ארטיני ימני וגם ארטיני שמאלי נקרא "חוג ארטיני". כמובן, בחוגים קומוטטיביים מונחים אלה מתלכדים.
מבנה ודוגמאות > חוגים ראשוניים ופשוטים

כל אלגברה בעלת ממד סופי מעל שדה היא ארטינית. כל חוג ארטיני ראשוני הוא אלגברת מטריצות מעל חוג עם חילוק (משפט ודרברן-ארטין); ולכן כל חוג ארטיני ראשוני הוא פשוט, ויש לו ממד סופי מעל המרכז שלו. מכאן נובע שכל אידיאל ראשוני של חוג ארטיני הוא אידיאל מקסימלי (ולכן לחוגים אלה יש ממד קרול אפס).
רדיקל ג'ייקובסון של חוג ארטיני הוא נילפוטנטי, ובפרט, כל אידיאל נילי בחוג ארטיני הוא נילפוטנטי. מודולו הרדיקל, החוג הוא סכום ישר של מספר סופי של חוגים פשוטים ארטיניים.
מבנה ודוגמאות > חוגים ארטיניים קומוטטיביים

חוג ארטיני קומוטטיבי (עם יחידה) הוא מכפלה ישרה סופית של חוגים ארטיניים קומוטטיביים מקומיים. כל חוג ראשי ארטיני קומוטטיבי מקומי הוא מנה של תחום הערכה דיסקרטית.
באופן כללי יותר, חוג ארטיני קומוטטיבי בלי יחידה הוא מכפלה של חוג ארטיני עם יחידה וחוג נילפוטנטי מפותל (כלומר כזה שבו לכל איבר יש סדר חיבורי סופי), כשהפיתול נתמך על מספר סופי של גורמים ראשוניים.
מבנה ודוגמאות > פעולות על חוגים ארטיניים ותכונות נוספות

מנה של חוג ארטיני היא ארטינית. סכום ישר סופי של חוגים ארטיניים הוא ארטיני. גבול ישר וגבול הפוך של חוגים ארטיניים אינם בהכרח ארטיניים.
תחום שלמות אינו ארטיני אלא אם הוא שדה. תחום ארטיני הוא חוג עם חילוק.
חוג מטריצות מעל חוג ארטיני הוא ארטיני. באופן כללי יותר, חוג שהוא מודול נוצר סופית מעל חוג ארטיני, הוא חוג ארטיני בעצמו.
אם  R ארטיני ו- e אידמפוטנט אז  eRe ארטיני.
חוג חבורה  RG הוא ארטיני אם ורק אם  R ארטיני ו- G חבורה סופית.
אלגברה מדורגת (על ידי הטבעיים) ארטינית היא נילפוטנטית.
ארטיניות נשמרת תחת שקילות אלמנטרית של חוגים. כלומר, אם שני חוגים חולקים את אותה תורה מסדר ראשון, האחד הוא ארטיני אם ורק אם רעהו ארטיני.
תורת ההצגות

לחוג ארטיני  R יש מספר סופי של מודולים פשוטים (עד כדי איזומורפיזם). יש להם גם אותו מספר של מודולים אינג'קטיביים אי-פרידים, ואותו מספר של מודולים פרויקטיביים אי-פרידים. האחרונים הם מהצורה  Re, כאשר  e אידמפוטנט פרימיטיבי.
חוג שכל מודול מעליו משוכן בסכום ישר של מודולים נוצרים סופית, הוא ארטיני.
כל חוג ארטיני המכיל שדה ניתן להצגה נאמנה מממד סופי מעל חוג עם חילוק. בניסוח שקול, כל אלגברה ארטינית מעל שדה משוכנת באלגברה פשוטה ארטינית.
עבור חוג נתון, קיומו של שיכון בחוג (פשוט) ארטיני נקבע על ידי קיומה של פונקציית סילבסטר מתאימה.
ארטיניות ונותריות

תנאי השרשרת היורדת דואלי לתנאי השרשרת העולה, המגדיר חוגים נותריים. תנאי השרשרת היורדת שקול לכך שבכל קבוצה של אידיאלים שמאליים, ישנו אידיאל שמאלי מינימלי (ביחס להכלה); בדומה, תנאי השרשרת העולה שקול לכך שבכל קבוצה של אידיאלים שמאליים ישנו אידיאל שמאלי מקסימלי. למרות הדמיון בין התכונות, קיומם של אידיאלים שמאליים מקסימליים באוסף מובטח בכל חוג עם יחידה על ידי הלמה של צורן, בעוד שיש חוגים ללא אידיאלים שמאליים (או ימניים) מינימליים כלל. התכונות אינן סימטריות כלל וכלל: ארטיניות היא תכונה חזקה ביחס לנותריות, ומשפט הופקינס-לויצקי קובע שכל חוג ארטיני הוא נותרי.
לדוגמה, תחום שלמות לעולם אינו ארטיני (אלא אם הוא שדה); אבל חוג המספרים השלמים (וכל חוג שלמים בשדה מספרים) הם חוגים נותריים.
ארטיניות ונותריות > שיכון חוג נתרי בחוג ארטיני

בעוד חוג נתרי קומוטטיבי תמיד ניתן לשיכון בחוג ארטיני (קומוטטיבי), במקרה הלא קומוטטיבי (כאשר דנים בנתריות שמאלית ובארטיניות שמאלית) אין אלו פני הדברים. סמול בנה דוגמה לאלגברה נתרית שאינה משוכנת באף אלגברה ארטינית:  \left({\begin{array}{cc}\mathbb {C} &{\mathcal {A}}_{1}/x{\mathcal {A}}_{1}\\0&{\mathcal {A}}_{1}\end{array}}\right) כאשר  {\mathcal {A}}_{1}=\mathbb {C} \langle x,y\rangle /\langle xy-yx-1\rangle  אלגברת וייל הראשונה. חוג זה של סמול הוא נתרי ימני אך לא שמאלי.
דוגמה נוספת נתגלתה על ידי דין וסטאפורד כדלקמן. תהי  sl_{2}(\mathbb {C} )=\mathbb {C} e+\mathbb {C} f+\mathbb {C} h כאשר  [h,e]=2e,[h,f]=-2f,[e,f]=h. תהי  U=U(sl_{2}(\mathbb {C} )) המעטפת האסוציאטיבית, ונזהה בתוכה שני אידיאלים - אידיאל האוגמנטציה  K\triangleleft U (הנוצר על ידי  e,f,h) והאידיאל הנוצר על ידי איבר קזימיר  \Omega =4fe+h^{2}+2h. מתברר כי המנה  U/\Omega K אינה ניתנת לשיכון באף חוג ארטיני (ולמעשה, באף מכפלה ישרה של חוגים ארטיניים). מנה זאת היא חוג נתרי מימין ומשמאל, משום שכך היא  U.
הערות שוליים

↑  Schofield, A. H. (Aidan Harry), 1957-, Representation of rings over skew fields, Cambridge University Press, 1985, ISBN 978-1-107-36104-1
↑  Lance W. Small, The embedding problem for Noetherian rings
↑  Carolyn Dean, Toby Stafford, A nonembeddable Noetherian ring
זיכרון והזדקנות

אישה מבוגרת עם דמנציה
זיכרון והזדקנות הוא תהליך אובדן זיכרון הקשור בגיל ובהזדקנות. לרוב אובדן זיכרון מתואר כחלק מהזדקנות תקינה ונורמלית. אולם, אובדן זיכרון בתקופת ההזדקנות עלול גם להיגרם כתוצאה מסוגי דמנציה שונים כמו מחלת אלצהיימר.
ליקוי קוגניטיבי מתון

אנשים עם ליקוי קוגניטיבי מתון מתמודדים עם יותר בעיות זיכרון מאשר אנשים אחרים בני גילם אשר אינם סובלים מהמחלה. עם זאת, בעיות הזיכרון לא מונעות מהם לבצע פעילויות שגרתיות והן אינן חמורות כמו אצל חוליי אלצהיימר. התסמינים של אלצהיימר כוללים בין היתר: חזרה של חפצים לא למקומם המקורי, לשכוח אירועים או פגישות וקושי במציאת המילים כדי לנהל שיח.
במחקרים שנעשו נמצא כי ליקוי קוגניטיבי מתון הוא שלב הביניים בין שינויים קוגניטיביים המאפיינים הזדקנות לבין מחלת אלצהיימר. מספר מחקרים הצביעו על הקשר בין נשיאת תסמונת ליקוי קוגניטיבי מתון לעלייה בסיכויים לחלות לבסוף באלצהיימר, בין 1% ל-25% עלייה בסיכון בכל שנה. באחד המחקרים, 24% מנושאי הליקוי הקוגניטיבי המתון חלו באלצהיימר בתוך שנתיים מרגע תחילת נשיאת הליקוי ו-20% מהנושאים חלו תוך שלוש שנים או יותר. אף על פי כן, לא כל נושאי הליקוי הקוגניטיבי המתון יחלו לבסוף באלצהיימר.
הזדקנות נורמלית

הזדקנות נורמלית מתקשרת בירידה במספר יכולות הקשורות בזיכרון במגוון פעולות קוגניטיביות. תופעה זו נקראת "פגיעה בזיכרון הקשורה בגיל" או "ליקוי זיכרון בשל הזדקנות". מחקרים המשווים את ההשפעות של ההזדקנות על זיכרון אירועי, זיכרון סמנטי, זיכרון לטווח קצר והטרמה, מצאו שזיכרון אירועי וכמה סוגים של זיכרון לטווח קצר נפגעים במיוחד בהזדקנות נורמלית.הגירעונות עשויים להיות קשורים לליקויים שנראו ביכולת לרענן מידע שעובד זמן קצר קודם לכן.
אחד מסוגי זיכרון אירועי שעלולים להיפגע בזקנה הוא מידע על מקור הזיכרון. כלומר, סוג זה של ידע כולל היכן ומתי האדם למד את המידע. ידיעת המקור וההקשר של המידע יכולה להיות חשובה ביותר בקבלת ההחלטות היומיומית, ולכן זו אחת הדרכים בה ירידה בזיכרון עלולה להשפיע על חיי הקשישים. לכן, הסתמכות על סטריאוטיפים היא אחת הדרכים להשתמש בידע שלהם לגבי המקורות בעת הפעלת שיקול דעת וקבלת החלטות, והשימוש בידע מטא-קוגניטיבי זוכה לחשיבות. גירעון זה עשוי להיות קשור לירידות ביכולת לאגד מידע יחד בזיכרון במהלך הקידוד ולאחזר את האסוציאציות במועד מאוחר יותר.
לאורך השנים חקרו ולימדו רבות על הזדקנות וזיכרון, אך הקשר המדויק בין השניים טרם הובהר. מחקרים רבים בדקו תיאוריות של פסיכולוגים לאורך השנים והם מצאו ראיות מוצקות התומכות שככל שמתבגרים מתקשים יותר להיזכר במידע הקשרי, בעוד שהמידע המוכר או האוטומטי יותר נשאר ובדרך כלל נשמר היטב לאורך תהליך ההזדקנות. כמו כן, יש עלייה במידע לא רלוונטי ככל שמתבגרים, דבר שעלול לגרום לקשיש להאמין במידע כוזב מכיוון שהוא נמצא לעיתים קרובות במצב של בלבול.
גורמים

הגורמים לבעיות בזיכרון והזדקנות עדיין אינם ברורים, אף שתאוריות רבות נבדקו. הקשר בין השניים ברור, אך קשה לקבוע מהו בדיוק ואיך הוא משפיע על תהליך איבוד הזיכרון וההזדקנות. עם זאת, ידוע שהמוח מתכווץ עם הגיל בשל הרחבת חדרי המוח הגורמים למעט מאוד מרווח בראש. קשה לספק קשר מוצק בין התכווצות המוח לבין איבוד הזיכרון עקב אי ידיעה של המיקום המדויק במוח שהתכווץ וחשיבותו בתהליך ההזדקנות. ניסיון להיזכר במידע או באירועים שקרו בעבר יכול להיות קשה מאחר שחלקי מידע שונים נשמרים באזורים שונים במוח. כשאנו נזכרים באירוע מסוים, כל חלקי המידע נאספים חזרה ביחד והמוח משלים כל פריט מידע שלא נשמר בזיכרון, בצורה בלתי מודעת, שיכולה להוביל אותנו לזכור ולהאמין בדברים שמעולם לא קרו.
הפרעות זיכרון יכולות לגרום לתסכול רב, אך הן נובעות מכמות המידע העצום שנקלט על ידי המוח. סוגיות בזיכרון יכולות להיות קשורות גם למספר גורמים פיזיים ופסיכולוגיים נפוצים, כגון: חרדה, התייבשות, דיכאון, זיהומים, תופעות לוואי של תרופות, תזונה לקויה, מחסור בוויטמין B12, לחץ נפשי, שימוש בסמים, אלכוהוליזם כרוני, חוסר איזון בבלוטת התריס, קרישי דם במוח. לכן, טיפול בגוף ובנפש באמצעות תרופות מתאימות, בדיקות שגרתיות אצל הרופא, כושר מנטלי ופעילות גופנית יכולים למנוע חלק מבעיות הזיכרון הללו.
חלק מבעיות הזיכרון נובע ממתח, חרדה או דיכאון. אירוע חיים טראומטי, כמו מוות של בן זוג, יכול להוביל לשינויים באורח החיים ועלול לגרום לקשיש להרגיש לא בטוח בעצמו, עצוב ובודד. התמודדות עם שינויים כה קשים בחיים עלולה להשאיר אנשים מסוימים מבולבלים או שכוחים. בעוד שבמקרים מסוימים רגשות אלו עלולים לדעוך, חשוב להתייחס לבעיות הרגשיות הללו ברצינות. על ידי תמיכה רגשית בקרוב משפחה ובקשת עזרה מרופא או יועץ, כיוון שבמצבים כאלו השכחה ובעיות הזיכרון ניתנות לשיפור.
בנוסף לכך, אובדן זיכרון יכול לנבוע ממצבים שונים של טראומה כולל תאונות, פגיעות ראש ואפילו ממצבים של התעללות בעבר. לפעמים זיכרונות הטראומות יכולים להימשך חיים שלמים ופעמים אחרות הם נשכחים, בכוונה או לא, והסיבות נשואות לדיון רב בכל הפסיכולוגיה. קיימת אפשרות שהפגיעה במוח מקשה על האדם לקודד ולעבד מידע שיש לאחסן בזיכרון לטווח הארוך (Nairne, 2000). יש תמיכה בכך שרמזים סביבתיים מועילים לשחזור ואחזור מידע, כלומר רמזים יכולים לעזור בהחזרת הזיכרון.
גורמים > תאוריות

בדיקות ונתונים מראים כי ככל שאנשים מזדקנים, אפקט ההנצחה מתחיל להיחלש.לאנשים מבוגרים יש נטייה גבוהה יותר לטעות במהלך בדיקת זיכרון. ניתן לייחס את זה לאפקט העיכוב. אפקט העיכוב גרם למשתתפים להחזיר או לזהות פריט לאחר זמן רב יותר, ואף גרם למשתתפים לבצע שגיאות תכופות יותר. לדוגמה, במחקר שהשתמש במטאפורות כנושא הבדיקה, המשתתפים המבוגרים דחו מטאפורות נכונות לעיתים קרובות יותר מאשר הצהרות כוזבות.אימון הזיכרון, כלומר אחסון מידע כאשר אנו משלימים משימות קוגניטיביות, מדגים ירידות גדולות במהלך תהליך ההזדקנות. היו תאוריות שונות שהוצעו כדי להסביר מדוע שינויים אלה עשויים להתרחש, הכוללים בין היתר, פחות משאבי קשב, מהירות עיבוד איטית יותר, יכולת מועטה בזכירת המידע. כל התאוריות הללו מציעות טיעונים חזקים, וסביר להניח כי הירידה בזיכרון העבודה נובעת מהבעיות המצוטטות בכל התחומים הללו.
ישנן תאוריות לפיהן הקיבולת לשמירת מידע פוחתת עם הגיל ולפיכך אנו מסוגלים לאחסן פחות מידע במוח ולזכור אותו כשאנו מתבגרים.לפי תאוריה זו, ירידות ביכולת אימון הזיכרון מתוארות כתוצאה מהגבלת כמות המידע שאדם יכול לשמור בו-זמנית, כך שרמת אינטגרציה ומניפולציה גבוהה יותר של מידע אינה אפשרית מכיוון שהמידע הנשמר בעת עיבוד הזיכרון מוקדם יותר נשכח לפני שנשמר מידע חדש.
סוגי מחקרים

ישנן שתי שיטות ללימוד הדרכים בהן הזדקנות וזיכרון משפיעים זה על זה. בשתי השיטות השתמשו מספר פעמים בעבר, אך לשתיהן יש יתרונות וחסרונות. המחקרים כללו בדיקת קבוצות שונות של אנשים בגילאים שונים באותו הזמן. כאן מגיעות רוב הראיות המוכיחות את ממצאי המחקרים בנוגע לזיכרון והזדקנות. החיסרון של מחקרים אלו הוא שהם אינן מסוגלים להשוות נתונים נוכחיים לנתונים קודמים, או לחזות את הנתונים העתידיים. מחקרים אורכיים כוללים בדיקת אותה קבוצת משתתפים באותו מספר פעמים, על פני שנים רבות אשר נבחרו בקפידה על מנת להרהר על מגוון רחב של אוכלוסייה. היתרון במחקרים אורכיים כולל את היכולת לראות את ההשפעות שיש להזדקנות על הביצועים עבור כל משתתף והיכולת להבחין בסימנים מוקדמים של מחלות הקשורות לזיכרון. עם זאת, סוג זה של מחקר יכול להיות יקר מאוד, דבר שעשוי לגרום לסיכוי מוגבר שמשתתפים ינשרו במהלך המחקר.
חקר המנגנון

בשנת 2010, ניסויים שבדקו את המשמעות של ביצועים תת-מודעים של זיכרון עבור קבוצה של אנשים מבוגרים בהשוואה לקבוצה של אנשים צעירים, שיערו כי הגירעון בזיכרון בגיל מבוגר עשוי להיות קשור בגירעון פיזי. גירעון זה יכול להיות מוסבר על ידי עיבוד לא יעיל באזורים השומרים את המידע באופן זמני. אזור זה חשוב בזיכרון האירועי, שהוא אחד משני סוגי הזיכרון האנושי לטווח ארוך, והוא מכיל את ההיפוקמפוס, הקריטי ביצירת התאגדות זיכרון בין פירטי מידע.
מאמינים שאובדן זיכרון הקשור בגיל מקורו באזור במוח הנקרא ה"פיתול המשונן", בעוד שמקורה של מחלת אלצהיימר הוא בקליפת המוח.
מניעה וטיפול

ישנן מספר פעולות מומלצות כדי למנוע אובדן זיכרון או כדי לשפר את הזיכרון. מאיו קליניק ממליצים על שבע פעולות כדי לשפר את הזיכרון: שמרו על כושר מנטלי, הקפידו להיות פעילים חברתית ובאינטראקציות חברתיות באופן קבוע, שמרו על סדר, הקפידו על תזונה בריאה, כללו פעילות גופנית בשגרת היומיום, הקפידו על שינה טובה ואזנו מחלות כרוניות. כיוון שחלק מהגורמים לאובדן זיכרון כוללים שימוש בתרופות, לחץ, דיכאון, מחלות לב, שתיית אלכוהול מרובה, הפרעות בבלטות התריס, מחסור בוויטמין B12, אי שתייה מספקת של מים ותזונה לא בריאה ומזינה. תיקון בעיות אלו עשוי להיות דרך פשוטה ויעילה להאט ולהפחית את הסיכון לבעיות זיכרון. יש האומרים כי פעילות גופנית היא הדרך הטובה ביותר למנוע בעיות זיכרון, כיוון שמגבירה את זרימת הדם לכל הגוף כולל המוח ומסייעת לשמור על זיכרון חד.
בחירת הטיפול תלויה בסיבה לאובדן זיכרון ולעיתים הטיפול העיקרי הוא הטיפול בסיבה זו. לדוגמה טיפול בדיכאון, מחלות בלוטת התריס או הפרעות שינה אמור לפתור כל הפרעת זיכרון הקשורה לסיבות אלו. נכון להיום, אין תרופה שיכולה למנוע אובדן זיכרון הקשורה לגיל. בנוסף, נכון לשנת 2020, אין תרופה לאנשים שרוצים לחדד את זכרונם, אם כי מומחים מאמינים שיום אחד זה עשוי להיות אפשרי. עם זאת, טכניקות עזרה עצמית ותרגילים, כמו שמירה על סדר וארגון, עשויים להיות יעילים.
לאובדן זיכרון הקשור לדמנציה וסיבוכיה ניתן לרוב טיפול בתרופות. טיפול זה לא יבריא את המטופל אך עשוי למנוע את התקדמותה והחמרתה של המחלה אצל המטופל. בחירת הטיפול תלויה בסיבה לדמנציה. מחלת אלצהיימר פוגעת במערכת העברת אותות במוח המכונה המערכת הכולינרגית ופותחו תרופות כדי לעזור להחזיר את התפקוד הכולינגרי. ישנן ארבע תרופות המאושרות על ידי מנהל המזון והתרופות האמריקאי (FDA) לטיפול אלצהיימר, וכולן פועלות על המערכת הכולינרגית: דונפזיל, גלוטמין, ריבסטיגמין וטקרין. אף על פי שתרופות אלה אינן התרופה לאלצהיימר, הסימפטומים עשויים להיות מופחתים עד שמונה לעשרה חודשים לדמנציה קלה או בינונית. אך, תרופות אלו אינן מונעות את הירידה האולטימטיבית לאלצהיימר מלא.
כמו כן, ישנן שיטות חשובות בקביעת חוזק הזיכרון. למשל, שמיעה יוצרת יכולות זיכרון חזקות יותר מזו הוויזואלית. ניתן לראות זאת לפי ההשפעות גבוהות יותר בבדיקת זיכרון שמיעתי בהשוואה לזו של בדיקת ראייה. מחקרים הראו שאימון שמיעתי, באמצעות פעילות מוזיקלית אינסטרומנטלית, יכול לסייע בשמירה על יכולות הזיכרון ככל שמתבגרים. באופן ספציפי, בניסוי של חנה-פלאדי ומקאי הם בדקו ומצאו שמספר שנות האימון המוזיקלי מוביל לביצועים טובים יותר בזיכרון הלא מילולי ומגדיל את תוחלת החיים של יכולות הקוגניציה בשנים המתקדמות.
תחומים בהם הזיכרון נשמר/נפגע

אובדן זיכרון צוטט כסיבה העיקרית לירידה במגוון פעולות קוגניטיביות עקב הזדקנות. פעולות אלה כוללות זיכרון לטווח ארוך, פתרון בעיות, קבלת החלטות ושפה. זיכרון עבודה כרוך במניפולציה של מידע המתקבל ולאחר מכן שימוש במידע זה כדי להשלים פעולה. לדוגמה, היכולת של אדם לדקלם מספרים שקיבל בצורה נכונה לאחור דורשת עבודה על הזיכרון, ולא רק חזרה פשוטה על המספרים שדורשת רק זיכרון לטווח קצר. היכולת של אדם להתחבר לשינון הזיכרון יורדת ככל שתהליך ההזדקנות מתקדם. ככל שהמשימה הייתה מורכבת יותר, כך האדם המזדקן התקשה יותר בהשלמתה. כאשר אדם מבוגר משלים משימה, כגון שיחה או ביצוע משימה, הוא משתמש בזיכרון העבודה שלו כדי לסייע לו להשלים משימה זו. ככל שהם מתבגרים, נראה שהיכולת שלהם לבצע ריבוי משימות יורדת, לכן, לאחר הפרעה, לעיתים קרובות קשה יותר לאדם מזדקן לסיים בהצלחה את המשימה שלפניו.בנוסף, עבודה על יכולת הזיכרון ממלאת תפקיד בהבנה ובייצור הדיבור. לעיתים קרובות יש ירידה בהבנת המשפט וייצור משפטים ככל שאדם מזדקן. במקום לקשר את הירידה הזו ישירות לגירעונות ביכולת הלשונית, למעשה יש גירעונות בזיכרון העבודה שתורמים למיומנויות השפה הפוחתות הללו.
שינויים איכותיים

רוב המחקרים על זיכרון והזדקנות התמקדו באופן שבו מבוגרים מתפקדים גרוע יותר במשימת זיכרון מסוימת. במקרים מסוימים, נראה שמבוגרים משתמשים באסטרטגיות שונות מאשר צעירים. לדוגמה, מחקרי הדמיה מוחית גילו כי מבוגרים נוטים יותר להשתמש בשתי ההמיספרות (אונות המוח) בעת השלמת משימות זיכרון מאשר צעירים. בנוסף, מבוגרים מראים לעיתים השפעה חיובית בזיכרון מידע, שנראה כתוצאה מההתמקדות המוגברת בוויסות הרגש שנראה עם הגיל. למשל, מעקב אחר עיניים מגלה שמבוגרים הראו מבט מועדף לעבר פרצופים שמחים והפנו אותו מפרצופים עצובים.
ראו גם

הזדקנות
זיכרון
מוח
מחלת אלצהיימר
שיטיון
לקריאה נוספת

Hess, T. M. (2005). Memory and aging in context. Psychological bulletin, 131(3), 383.
Burke, D. M., & Light, L. L. (1981). Memory and aging: The role of retrieval processes. Psychological bulletin, 90(3), 513.
Poon, L. W. (1985). Differences in human memory with aging: Nature, causes, and clinical implications.
Light, L. L. (1991). Memory and aging: Four hypotheses in search of data. Annual review of psychology, 42(1), 333-376.
טמאש אצל

| --- | --- |
אין תמונה חופשית
 לידה:  16 בדצמבר 1921 בודפשט, ממלכת הונגריה 
 פטירה:  18 באפריל 1994 (בגיל 72) בוסטון, ארצות הברית 
 מדינה:  הונגריה, ארצות הברית, ברית המועצות 
 שפות היצירה:  הונגרית 
 פרסים והוקרה:  פרס סטאלין, דרגה 3 (1952)  פרס קושוט (1949)  בפסקה זו רשומה אחת נוספת שטרם תורגמה 
 
טמאש אצל (בהונגרית: Aczél Tamás; בודפשט, 16 בדצמבר 1921 – בוסטון, 18 באפריל 1994) היה משורר, סופר יהודי-הונגרי, עיתונאי זוכה פרס קושוט (פרס בהונגריה המקביל לפרס ישראל) וכן זוכה פרס סטלין, מורה להונגרית-אנגלית מרצה באוניברסיטה. הוא היה נשוי לאולגה גיארמטי שגם היא עזבה את הונגריה בשנת 1956.
קורות חיים

טמאש אצל נולד במשפחה יהודית וסיים את לימודיו התיכוניים בבודפשט בשנת 1939. לאחר מכן המשיך את לימודיו בתעשיית ההסעדה באיטליה ( בשל החוקים היהודיים ובמיוחד החוק היהודי השני והחוק היהודי השלישי לא יכול היה כבר להתקבל ללימודים אקדמיים בהונגריה).
כיהודי, גם הוא נלקח לשרות העבודה (עבודות כפייה לגברים יהודים עבור הצבא ההונגרי) ולבסוף נשלח למחנה הריכוז מאוטהאוזן. בדרך נרצחו כ-100 מחבריו היהודים מתוך "שעשוע" על ידי אנשי צלב החץ והנאצים האוסטרים. שליוו אותם. הוא שרד את התקופה הנוראה.
משנת 1948 עמד בראש הלקטורה של הוצאת סיקרה (ניצוץ). מ-1950 עד 1953 היה העורך הראשי של כתב העת התרבותי הרשמי של המשטר הקומוניסטי "כוכב" (Csillag). בין השנים 1953–1956 היה מזכיר "אגודת הסופרים ההונגרים".
הוא עזב את הונגריה ב-1956 בתקופת המרד ההונגרי, תוך ביקורת עצמית חריפה על פועלו עד אז. אצל חי בממלכה המאוחדת מ-1956 ובארצות הברית מ-1966. הוא ערך את העיתון ההונגרי של ההונגרים שחיו במערב בשם "העיתון העולמי של ההונגרים" ואת "העיתון הספרותי". מ-1957 עד 1961 עבד במכון אימרה נוג' למדע המדינה ולמדעי החברה בבריסל. הוא לימד באוניברסיטת מסצ'וסטס אמהרסט משנת 1966 והיה סגן נשיא מועדון ה-PEN הבינלאומי (ארגון הסופרים הבינלאומי).
יצירותיו

שירה על הספינה (כרך שירה, בודפשט, 1941)
בצל החופש (רומן, בודפשט, 1948) - פרס סטלין (1952)
ערנות, נאמנות. שירים ; Hungaria, Bp., 1948
סערה וזריחת שמש ; Athenaeum, Bp., 1949
במקום דיווח (כרך שירה, 1951)
להבה וגחלים ; ספרות יפה, Bp., 1953 ( סיפורים קצרים הונגריים חדשים )
סערה וזריחת שמש. רוֹמָן ; עיבוד מחדש. בדיוני, Bp., 1954
שאנדור רוז'ה והאולנוסים ; Youth, Bp., 1956 Rainbow Small Library
ההיסטוריה של ההתנגדות האינטלקטואלית מאחורי מסך הברזל (מחקר, 1959)
The Revolt of the Mind (ניו יורק, 1959, לונדון, 1961, עם טיבור מיראי, בהונגרית: סערה מטהרת, נתונים על ההיסטוריה של תקופה, הוצאת JATE, סגד, 1989)
The Ice Age (רומן, לונדון, ניו יורק, 1965)
חופש מתחת לשלג. שירה רוסית לא ידועה 1957–1967; לַחֲצוֹת. Tamás Aczél, László Tikos; Molnár Ny., מינכן, 1967 (ספרי אורורה)
Illuminations (רומן, ניו יורק, 1981, לונדון, 1982, בהונגרית: Illumináció, Európa Könyvkiadó, בודפשט, 1991)
The Hunt (רומן, ניו יורק, 1990, בהונגרית: הציד, הוצאת אירופה, בודפשט, 1994)
ראו גם

המאמר של ג'רג' פלודי על טמאש אצל ב-Hócipő 2007/19
לקסיקון ספרותי מערב הונגרי וביבליוגרפיה
פרס סטלין (לסופרים ההונגרים טמאש אצל ושאנדור נאג') - יומן קולנוע, אוקטובר 1952
לקריאה נוספת

מי זה מי בספרות ההונגרית? Repository Books Budapest, 2000 ISBN 963-8607-10-6
מי זה מי בספרות ההונגרית? Könyvkuckó Kiadó, בודפשט, 1999 ISBN 9-638157-91-7
הערות שוליים

↑  ACZÉL TAMÁS-Faludi György cikke
↑  Kortárs magyar írók 1945-1997 Bibliográfia, mek.oszk.hu
↑  "Egy fénykép a múltból. Aczél Tamás -- Nyáry Krisztián irodalmi díjakról és díjazottakról szóló sorozata". אורכב מ-המקור ב-2016-12-20.
↑  Tamás Aczél, Éberség, hűség: Versek. (בmagyar)
↑  Tamás Aczél, Tibor Méray, Dénes Dr Fejér, Gábor Székely, Sándor Szigeti Lajos, Tisztító vihar. (בmagyar)
| --- | --- |
בקרת זהויות :  NLI: 987007272387505171  PLWABN: 9810532337405606  BIBSYS: 90745691  BnF: cb12913871n (data)  GND: 1089852584  ISNI: 0000 0001 1022 6044  LCCN: n50037017  NKC: jn19990210008  NTA: 068942761  SUDOC: 077222520  VIAF: 22552496   WorldCat (עם VIAF): 22552496
טאליס אובד מוזס

טאליס אובד (עובד) מוזס (נולד ב-24 באוקטובר 1954) הוא פוליטיקאי שכיהן כנשיא ונואטו החל בין 6 ביולי 2017 ל-6 ביולי 2022.
ביוגרפיה

מוזס למד בבית הספר היסודי משנת 1964 עד 1967. בהמשך עבד כמורה בבתי ספר שונים. הוא למד במכללה המיסיונרית והתנ"ך בסידני, אוסטרליה בשנים 1980–1981.
מוזס עבד גם בתפקיד כומר, לאחר שקיבל הכשרה וחינוך דתי באוסטרליה ובפפואה גינאה החדשה.
ב-6 ביולי 2017 הוא נבחר לרשת את הנשיא הקודם שנפטר. הוא נבחר לתפקיד לאחר ארבעה סבבי הצבעה והושבע מיד לאחר מכן.
הערות שוליים

↑  "Tallis Obed Moses named as new Vanuatu president". Radio New Zealand. 6 ביולי 2017. נבדק ב-8 ביולי 2020. {{cite news}}:  (עזרה)
טאמאש נאדאשדי

תאמאש נאדאשדי, בלבוש של פלטין הונגריה, בציור שמן מן המאה ה-17
הברון טאמאש נאדאשדי אש פוגאראשפלדי שנודע גם כ"טאמאש השלישי נאדאשדי" וכ"פלטין הגדול" (בהונגרית: Nádasdy Tamás או בשמו המלא Nádasdy és 
Fogarasföldi Tamás báró, בקרואטית: Toma Nádasdy או Tomo Nádasdy, ‏ 1498 אגרוואר - 2 ביוני 1562 אגרוואר) היה מגנאט, פוליטיקאי ואיש צבא הונגרי. כיהן כמפקד המבצר בודה, כבאן קרואטיה, דלמטיה וסלאבוניה, וכפלטין הונגריה, היה הנציג הבולט ביותר של משפחת האצולה נאדאשדי.